De to talenter, den 18-årige back Henrik Lindblad, og den 19-årige center, Simon Thomsen, har forlænget deres aftaler med BFC Hot Shots for endnu en sæson. De to spillere fik deres debut for Hot Shots i efteråret, og er spillere af egen avl. Det er derfor også glædeligt, at de har sagt ja tak til at fortsætte deres udvikling i en af Danmarks bedste klubber, hvor de med tiden vil komme til at spille mange førsteholdskampe. - De to unge spillere har været inde i en god udvikling over det sidste halve år, og har spillet fejlfrit de gange de er blevet kastet i ilden i Umbro-Ligaen, siger sportschef Thomas Lodberg.

Opsummering:
Debut i efteråret - nu forlænger to unge floorball spillere med klubben